CELEX: 22014D0077
Language: mt
Date: 2014-05-16 00:00:00
Title: Deċiżjoni tal-Kumitat Konġunt taż-ŻEE Nru 77/2014 tas- 16 ta' Mejju 2014 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

30.10.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 310/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 77/2014
      tas-16 ta' Mejju 2014
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 1017/2013 tat-23 ta' Ottubru 2013 li jirrifjuta l-awtorizzazzjoni għal ċerti stqarrijiet dwar l-effetti tal-prodotti tal-ikel fuq is-saħħa, minbarra dawk li jirreferu għat-tnaqqis tar-riskju tal-mard u għall-iżvilupp u s-saħħa tat-tfal (1) jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 1018/2013 tat-23 ta' Ottubru 2013 li jemenda r-Regolament (UE) Nru 432/2012 li jistabbilixxi lista ta' indikazzjonijiet permessi dwar is-saħħa li jsiru fuq l-ikel, barra dawk li jirreferu għat-tnaqqis fir-riskju tal-mard u għall-iżvilupp u s-saħħa tat-tfal (2) jiġi inkorporat fil-Ftehim ŻEE.
               
            
                  (3)
               
               
                  Ir-Regolament tal-Kummissjoni (UE) Nru 1066/2013 tat-30 ta' Ottubru 2013 li jirrifjuta l-awtorizzazzjoni ta' ċerti stqarrijiet dwar l-effetti tal-prodotti tal-ikel fuq is-saħħa, minbarra dawk li jirreferu għat-tnaqqis tar-riskju tal-mard u għall-iżvilupp u s-saħħa tat-tfal (3) jiġi inkorporat fil-Ftehim ŻEE.
               
            
                  (4)
               
               
                  Ir-Regolament tal-Kummissjoni (UE) Nru 1067/2013 tat-30 ta' Ottubru 2013 li jemenda r-Regolament (KE) Nru 1881/2006 fir-rigward tal-livelli massimi tal-kontaminanti diossini, il-PCBs simili għad-diossini u l-PCBs mhux simili għad-diossini fil-fwied tal-annimali terrestri (4) jiġi inkorporat fil-Ftehim ŻEE.
               
            
                  (5)
               
               
                  Ir-Regolament tal-Kummissjoni (UE) Nru 1069/2013 tat-30 ta' Ottubru 2013 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill fir-rigward tal-użu ta' fosfati tas-sodju (E 339) fil-ġlud naturali għaz-zlazet (5) jiġi inkorporat fil-Ftehim ŻEE.
               
            
                  (6)
               
               
                  Ir-Rakkomandazzjoni tal-Kummissjoni 2013/165/UE tas-27 ta' Marzu 2013 dwar il-preżenza tat-tossini T-2 u HT-2 f'ċereali u fi prodotti taċ-ċereali (6) tiġi inkorporat fil-Ftehim ŻEE.
               
            
                  (7)
               
               
                  Din id-Deċiżjoni tikkonċerna l-leġiżlazzjoni b'rabta mal-prodotti tal-ikel. Il-leġiżlazzjoni dwar l-oġġetti tal-ikel ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ ta' prodotti agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma għandhiex tapplika għal-Liechtenstein.
               
            
                  (8)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XII tal-Anness II tal-Ftehim ŻEE jiġi emendat kif ġej:
      
                  1.
               
               
                  L-inċiż li ġej jiżdied mal-punti 54zzzz (ir-Regolament tal-Kummissjoni (KE) Nru 1881/2006):
                  
                              “—
                           
                           
                              
                                 32013 R 1067: Ir-Regolament tal-Kummissjoni (UE) Nru 1067/2013 tat-30 ta' Ottubru 2013 (ĠU L 289, 31.10.2013, p. 56).”
                           
                        
            
                  2.
               
               
                  L-inċiż li ġej jiżdied mal-punt 54zzzzr (ir-Regolament (KE) Nru 1333/2008 tal-Parlament Ewropew u tal-Kunsill):
                  
                              “—
                           
                           
                              
                                 32013 R 1069: Ir-Regolament tal-Kummissjoni (UE) Nru 1069/2013 tat-30 ta' Ottubru 2013 (ĠU L 289, 31.10.2013, p. 61).”
                           
                        
            
                  3.
               
               
                  L-inċiż li ġej jiżdied fil-punt 54zzzzzp (Regolament tal-Kummissjoni (UE) Nru 432/2012):
                  
                              “—
                           
                           
                              
                                 32013 R 1018: Ir-Regolament tal-Kummissjoni (UE) Nru 1018/2013 tat-23 ta' Ottubru 2013 (ĠU L 282, 24.10.2013, p. 43).”
                           
                        
            
                  4.
               
               
                  Il-punti li ġejjin jiddaħħlu wara l-punt 78 (ir-Regolament tal-Kummissjoni (UE) Nru 851/2013):
                  
                              “79.
                           
                           
                              
                                 32013 R 1017: Ir-Regolament tal-Kummissjoni (UE) Nru 1017/2013 tat-23 ta' Ottubru 2013 li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel, għajr dawk li jirreferu għal tnaqqis ta' riskju ta' mard u ta' riskju għall-iżvilupp u għas-saħħa tat-tfal (ĠU L 282, 24.10.2013, p. 39).
                           
                        
                              80.
                           
                           
                              
                                 32013 R 1066: Ir-Regolament tal-Kummissjoni (UE) Nru 1066/2013 tat-30 ta' Ottubru 2013 li jirrifjuta l-awtorizzazzjoni ta' ċerti stqarrijiet dwar l-effetti tal-prodotti tal-ikel fuq is-saħħa, minbarra dawk li jirreferu għat-tnaqqis tar-riskju tal-mard u għall-iżvilupp u s-saħħa tat-tfal (ĠU L 289, 31.10.2012, p. 49).”
                           
                        
            
                  5.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” jiddaħħal il-punt li ġej wara l-punt 14 (ir-Rakkomandazzjoni tal-Kummissjoni 2012/154/UE):
                  
                              “15.
                           
                           
                              
                                 32013 H 0165: Ir-Rakkomandazzjoni tal-Kummissjoni 2013/165/UE tas-27 ta' Marzu 2013 dwar il-preżenza tat-tossini T-2 u HT-2 f'ċereali u fi prodotti taċ-ċereali (ĠU L 91, 3.4.2013, p. 12).”
                           
                        
            Artikolu 2
      It-testi tar-Regolamenti (UE) Nru 1017/2013, (UE) Nru 1018/2013, (UE) Nru 1066/2013, (UE) Nru 1067/2013 u (UE) Nru 1069/2013 u d-Deċiżjoni 2013/165/UE bil-lingwa Islandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-17 ta' Mejju 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, is-16 ta' Mejju 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 282, 24.10.2013, p. 39.
      
         (2)  ĠU L 282, 24.10.2013, p. 43.
      
         (3)  ĠU L 289, 31.10.2013, p. 49.
      
         (4)  ĠU L 289, 31.10.2013, p. 56.
      
         (5)  ĠU L 289, 31.10.2013, p. 61.
      
         (6)  ĠU L 91, 3.4.2013, p. 12.
      
         (*)  Ma huma indikati l-ebda rekwiżiti kostituzzjonali.